section_heading: Snimanje i produkcija
paragraph_text: Usprkos tjeskobi članova skupine snimanje je prošlo glatko. "Bili smo tako spremni prije nego što smo ušli u studio, do tad smo vježbali šest ili sedam puta tjedno, čak smo vježbali i u potpunoj tami da bismo savršeno mogli odsvirati pjesme bez gledanja", Åkerfeldt se prisjetio 2009. u intervjuu s časopisom Kerrang! Međutim, sastav je zažalio što nije imao dovoljno vremena za snimanje akustične skladbe "Requiem". Pjesma je prvo bila snimljena u Unisoundu, ali grupa nije bila zadovoljna rezultatom. "Requiem" je naknadno snimljen u stokholmskom studiju s Pontusom Norgrenom, koji je bio njezin koproducent. Zbog greške tijekom masteriranja Orchida završetak "Requiema" postavljen je na početak skladbe "The Apostle in Triumph". Skupina je izrazila žaljenje zbog toga i izjavila da to nije bila njezina greška.